Source: http://nrsr.sk.sayit.parldata.eu/speaker/p-derf%C3%A9nyi
Timestamp: 2018-10-18 22:41:06+00:00
Document Index: 10078309

Matched Legal Cases: ['§ 12', '§ 15', '§ 6', '§ 6', '§ 6', '§ 8', '§ 8', '§ 25', '§ 6', '§ 12', '§ 6', '§ 8', '§ 12', '§ 18', '§ 9', '§ 11', '§ 56', '§ 5']

Zobraziť rečníka: P. Derfényi :: SayIt
P. Derfényi
Vážený pán predseda, vážený pán predsedajúci, vážená vláda, vážené panie poslankyne, vážení páni poslanci,
rozvoj mladého štátu je podmienený riešením celého spektra otázok a problémov. Za rozhodujúcu prioritu považujem vytvorenie podmienok pre oživenie ekonomiky a jej dlhodobý rast. Jedným z predpokladov úspešného pokračovania tohto procesu okrem iných závažných otázok je ...
Vážený pán predsedajúci, vážení páni ministri, vážené panie poslankyne, vážení páni poslanci, vážení hostia,
vo svojom vystúpení k rozpočtu Slovenskej republiky som poznamenal, že rozvoj mladého štátu je podmienený riešením celého spektra otázok a problémov. Ako sa v dôvodovej správe uvádza, migračná vlna je v súčasnosti vážnym problémom pre vyspelé ...
Vážený pán predsedajúci, vážený pán minister, vážená snemovňa, vážení hostia,
vo svojom vystúpení pri prerokúvaní zákona Národnej rady Slovenskej republiky z 9. marca 1995 o pobyte cudzincov na území Slovenskej republiky som poukázal na skutočnosť, že migračná vlna je problémom pre celú Európu, ale aj pre Slovenskú republiku, ako aj ...
Vážený pán predseda, vážená snemovňa, vážení hostia,
predmetom nášho dnešného rokovania je zákon, ktorý upravuje správne poplatky, ktoré vyberajú orgány štátnej správy, obce, zastupiteľské úrady, teda správne orgány. Dôvod, prečo som si dovolil vystúpiť pred váženou snemovňou, je sadzobník poplatkov, jeho druhá časť, vnútorná správa, položky 16 a 17 na ...
je zložité vystupovať k tematike dôchodkov po takejto výmene názorov. Kde inde však ako na pôde parlamentu majú odznievať politické výmeny či prestrelky? Dúfam, že vďaka televízii to tak pochopia aj naši dôchodcovia.
Vážený pán predsedajúci, vážená pani ministerka, vážená Národná rada, vážení hostia,
rozvoj mladého štátu ...
Vážený pán predsedajúci, v tejto váženej snemovni sme medzi inými odhlasovali aj zákon o ochrane zvierat. Mali by sme sa však zamyslieť aj nad ochranou zdravia poslancov. Minimálne tým myslím na svoje oči, ktorým neprospieva umelé svetlo v tejto snemovni, zvlášť nepríjemné svetlo reflektorov. Obraciam sa na vás, vážený pán ...
Ďakujem pekne, pán predsedajúci, za udelené slovo. Sugestívne vystúpenie pána poslanca Magvašiho, aby som bol úprimný, ma uviedlo do pomykova, najmä jeho konštatovanie o nekvalifikovane a neodborne spracovanej predlohe zákona.
Ako si mám vysvetliť tvrdenie pracovníka ministerstva hospodárstva, ktorý pri prerokúvaní návrhu zákona vo výbore tvrdil o sebe, že nie ...
na 7. schôdzi Národnej rady Slovenskej republiky pán poslanec Šimko okrem iného povedal: "V jednotlivých okresoch tzv. akčné päťky, resp. vaši politickí predstavitelia, rozhodujú o osudoch svojich spoluobčanov. I oni nesú zodpovednosť, a nebolo by dobré, aby zostali v anonymite." Vzápätí prečítal mená niekoľkých ...
Vážený pán predsedajúci, pán predseda, vážená pani ministerka, vážení hostia, kolegyne a kolegovia,
dovoľte mi, aby som predniesol spoločnú správu piatich výborov k predloženému vládnemu návrhu zákona, tlač 199, a to Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady ...
Vážený pán predsedajúci, v rozprave odznelo celkove 20 pozmeňovacích návrhov a 1 návrh na uznesenie Národnej rady. Pred hlasovaním o pozmeňovacích návrhoch a pred záverečným hlasovaním prosím o udelenie prestávky pre spoločného spravodajcu.
Vážený pán predsedajúci, vážené kolegyne a kolegovia, vážení páni ministri,
ako som už uviedol, v rozprave k vládnemu návrhu zákona Národnej rady Slovenskej republiky, ktorým sa menia a dopĺňajú niektoré zákony v oblasti zamestnanosti, tlač 191, celkove odznelo 20 pozmeňovacích návrhov. Prvé dva pozmeňovacie návrhy vyplývajú zo spoločnej správy. Výbory ...
K prerokúvanému vládnemu návrhu zákona a k pozmeňovacím návrhom k nemu, ktoré predniesli pani poslankyňa Gbúrová, pán poslanec Brocka a pani poslankyňa Edit Bauer, odpovedali pán poslanec Tkáč a pani ministerka Keltošová. Preto jednotlivé odôvodnenia či hlasovať za, alebo neprijať, nebudem odôvodňovať.
Prvý pozmeňovací návrh pani poslankyne Gbúrovej k článku ...
Druhý pozmeňovací návrh pani poslankyne Gbúrovej: článok II bod 13 navrhuje vypustiť a v § 12 ods. 1 písm. c) za slová "s príslušnými štátnymi orgánmi" dať čiarku a vložiť nové slová "zamestnávateľmi, zástupcami zamestnancov a orgánmi samosprávy".
Tento pozmeňovací návrh tiež odporúčam neprijať.
Tretí pozmeňovací návrh bol k článku II bod 27, ktorý pani poslankyňa navrhuje vypustiť a navrhuje ponechať pôvodné znenie § 15a.
Ani tento pozmeňovací návrh neodporúčam prijať.
Štvrtý pozmeňovací návrh pani poslankyne bol k článku III bod 2, kde v navrhovanom znení § 6 ods. 1 navrhuje vypustiť písmená a) a b) a navrhuje ostatné písmená nechať. Navrhuje nové znenie písmena a) v tomto znení: "schvaľovať rozpočet fondu a rozpis rozpočtu fondu na jednotlivé štvrťroky pre okresné úrady ...
Piaty pozmeňovací návrh pani poslankyne bol k článku III bod 3, kde v novonavrhovanom odseku 3 § 6 navrhuje doplniť na koniec druhej vety slová "s hlasom poradným".
Tento pozmeňovací návrh odporúčam prijať.
Šiesty pozmeňovací návrh je k článku III bod 4, kde pani poslankyňa navrhuje ponechať pôvodné znenie § 6 odsek 4.
Tento pozmeňovací návrh odporúčam neprijať.
Ďalší pozmeňovací návrh pani poslankyne Gbúrovej je k článku III bod 11. V novonavrhovanom odseku 2 v § 8 doplniť na koniec vety "s hlasom poradným".
Ďalší pozmeňovací návrh pani poslankyne je k článku III bod 13. V novonavrhovanom § 8a navrhuje doplniť druhú vetu: "Táto povinnosť neplatí, ak orgán fondu rozhodne o použití prostriedkov fondu na riešenie aktívnej politiky zamestnanosti pre zamestnávateľa, ktorý preukazne porušuje pracovnoprávne predpisy."
Posledný pozmeňovací návrh pani poslankyne Gbúrovej je k článku III bod 24, kde v novonavrhovanom odseku 5 § 25 navrhuje doplniť druhú vetu: "Vo výnimočných prípadoch pri krátkodobej insolventnosti zamestnávateľa a odsúhlasenom splátkovom kalendári môže na návrh okresného úradu práce správny výbor v územnom obvode penále odpustiť."
Tento pozmeňovací návrh odporúčam ...
Ako druhý v rozprave vystúpil pán poslanec Brocka. Predniesol dva pozmeňovacie návrhy. Prvý: V bode 2 článku III § 6 ods. 1 zrušiť písmená a) a b) a nahradiť novým písmenom a), ktorého znenie navrhuje: "do pôsobnosti predstavenstva patrí najmä: a) prerokovať návrhy rozpočtu a účtovné uzávierky Fondu zamestnanosti a predkladať ...
Druhý pozmeňovací návrh pána poslanca Brocku znie takto: Navrhujem neprijať navrhované zmeny a ponechať prijímanie uznesení samosprávnymi orgánmi v pôvodnom znení, a teda neodporúčam prijať článok III bod 5 a bod 12.
Tento pozmeňovací návrh pána poslanca Brocku odporúčam neprijať.
V rozprave ďalej vystúpila pani poslankyňa Bauerová. Predniesla viac pozmeňovacích návrhov. Prvý. V článku I, bod 22 slová "môže poskytnúť" navrhuje nahradiť slovom "poskytuje".
Tento pozmeňovací návrh pani poslankyne Bauerovej odporúčam neprijať.
Druhý pozmeňovací návrh sa týka článku II, bodu 18, kde pani poslankyňa navrhuje v § 12 odsek 1 vypustiť.
Tretí pozmeňovací návrh sa týka článku III, bodu 2, kde pani poslankyňa v § 6 navrhuje vypustiť bod a) a v bode b) vynechať slová "vláde Slovenskej republiky" a nahradiť ich slovami "Národnej rade Slovenskej republiky". Aj tento pozmeňovací návrh odporúčam neprijať.
Štvrtý pozmeňovací návrh sa týka článku III bodu 10, kde pani poslankyňa v § 8 ods. 1 odporúča doplniť novým písmenom i) nasledujúceho znenia: "vyjadrovať sa k návrhu na menovanie a odvolávanie riaditeľa okresného úradu práce".
V piatom pozmeňovacom návrhu pani poslankyňa v článku III bodu 13 navrhuje bod 13 vypustiť.
Tento jej pozmeňovací návrh odporúčam neprijať.
Šiesty návrh je k článku III bod 14, kde v § 12 písm. b) položku 2 odporúča rozšíriť o text: "vrátane jazykových kurzov, ak jazykové znalosti sú podmienkou získavania zamestnania, a úhrady cestovných nákladov na rekvalifikačné kurzy."
Siedmy a posledný pozmeňovací návrh pani poslankyne sa týka článku III bodu 20, kde v § 18 navrhuje vypustiť odsek 5.
Pani poslankyňa predniesla ešte návrh na uznesenie, o ktorom budeme hlasovať po záverečnom hlasovaní.
Vážený pán predsedajúci, tým boli vyčerpané všetky pozmeňovacie návrhy k vládnemu návrhu zákona, a preto vám odporúčam, aby sme hlasovali o vládnom návrhu zákona Národnej rady Slovenskej republiky, ktorým sa menia a doplňujú niektoré zákony v ...
Pani poslankyňa predniesla návrh na uznesenie, ktorým Národná rada Slovenskej republiky žiada vládu o predloženie ucelenej koncepcie politiky zamestnanosti s dôrazom na politiku vytvárania nových pracovných miest s osobitným zreteľom na rizikové skupiny nezamestnaných (regióny s vysokou nezamestnanosťou, mladiství, absolventi dlhodobo nezamestnaní), a po druhé o urýchlenú prípravu a predloženie ...
Vážený pán predsedajúci, vážené kolegyne a kolegovia, ďakujem vám za spoluprácu a za pozornosť.
Vážený pán predseda, vážená pani ministerka, vážené dámy a páni, kolegyne, kolegovia,
dovoľte, aby som predniesol spoločnú správu Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu, územnú samosprávu a národnosti a Výboru Národnej rady ...
Už som uviedol, že v spoločnej správe sú zmeny pod bodom 1 k článku I bod 1, pod bodom 2 k článku I bod 3 a pod bodom 4 k článku I bod 11. O týchto troch bodoch 1, 2 a 4 odporúčam hlasovať en bloc a odporúčam ich prijať.
Bod 3, ktorý bol vybraný na osobitné hlasovanie, k článku I bod 5, odporúčam prijať.
Vážený pán predseda, vládny návrh zákona Národnej rady Slovenskej republiky, ktorým sa mení a dopĺňa zákon číslo 143/1992 Zb. o plate a odmene za pracovnú pohotovosť v rozpočtových a niektorých ďalších organizáciách a orgánoch v znení neskorších predpisov, ako celok odporúčam prijať.
chcel by som predniesť niekoľko poznámok k návrhu zákona ako celku.
Samotná dôvodová správa navrhovaného zákona konštatuje, že doterajšie rehabilitačné a reštitučné zákony, ako aj zákon číslo 480/1991 Zb., sa už vyrovnávajú s podstatou obdobia neslobody počas komunistického režimu hmotnou aj morálnou satisfakciou ...
1. deň rokovania, 11. decembra 1995
Vážený pán predseda, vážený pán podpredseda vlády, dámy a páni,
vychádzajúc z konkrétnych poznatkov likvidácie štátnych podnikov, kde zakladateľská funkcia prešla na obce podľa osobitného predpisu s výnimkou prípadov, uvedených v zákone o malej privatizácii, dovoľujem si predniesť pozmeňovací návrh, resp. podporiť pozmeňovací návrh pána poslanca Sopku. Navrhujem teda v ...
Vážený pán predseda Národnej rady, vážený pán minister, vážená Národná rada,
prerokúvaný zákon o štátnom rozpočte na rok 1996 sa v § 9 dotýka poistného plateného štátom za zdravotné poistenie z minimálnej mzdy, ďalej v § 11 určuje platenie poistného Fondom zamestnanosti a tiež v § 56 ods. 1 písm. a) určuje nové ...
Vážený pán predseda, ďakujem za slovo. Sťahujem svoj pozmeňovací návrh pod číslom 2 vzhľadom na to, že Národná rada nemá vôľu vyjsť v ústrety obciam ani v takej maličkosti, ktorá nemá vplyv na štátny rozpočet. A o bodoch 1 a 3 žiadam hlasovať.
Vážený pán predsedajúci, vážená pani ministerka, vážené kolegyne a kolegovia,
dovoľte mi predniesť spoločnú správu, tlač číslo 312a, k zákonu číslo 1/1992 Zb. o mzde.
Vládny návrh zákona Národnej rady Slovenskej republiky, ktorým sa mení a dopĺňa zákon číslo 1/1992 Zb. o mzde, odmene za pracovnú pohotovosť a ...
Prvý a jediný v rozprave zaznel pozmeňovací návrh pani poslankyne Schmögnerovej. Ako som už uviedol v spoločnej správe, bod 1 z legislatívno-technického hľadiska odporúčam doplniť za slovo "príjmami" znením "v znení neskorších predpisov a v znení". Odporúčam tento návrh prijať.
Áno. Bod 1.
O bodoch 1 a 3 spoločnej správy odporúčam hlasovať spoločne s odporúčaním prijať ich.
Hlasovali sme iba o doplnení bodu 1. Teraz budeme hlasovať o bodoch 1 a 3 spoločne a odporúčam ich prijať.
Ďalej bod 2 spoločnej správy odporúčam prijať.
V rozprave odznel iba jeden pozmeňovací návrh pani poslankyne Schmögnerovej a síce v bode 3 v § 5 ods. 1 zvýšiť z 25 na 40 %. Tento pozmeňovací návrh odporúčam neprijať.
Prijať.
Dámy a páni, ďakujem za spoluprácu.